John Gorton
<s>Sir John Grey Gorton  (9. septembar 1911 – 19. maj 2002) bio je australijski desničarski političar koji je od 1968. do 1971. godine služio kao premijer i vođa vladajuće Liberalne stranke.</s>

<s>Rođen kao nezakonito dijete poduzetnika, Gorton se kao mladić obrazovao na Oxfordu gdje je upoznao suprugu Bettinu sa kojom će imati troje djece.</s><s>Za vrijeme Drugog svjetskog rata je služio kao lovački pilot u Australijskom ratnom zrakoplovstvu te je za vrijeme borbi sa Japancima oboren i ranjen 1942. godine, pri čemu mu je trajno deformirano lice.</s><s>Političku je karijeru započeo 1946. godine, ispočetka kao član Nacionalne stranke, a potom njihovih koalicijskih partnera liberala.</s><s>Godine 1950. je izabran u Senat gdje će ostati 18 godina.</s><s>Stekao je reputaciju vatrenog antikomunista, kako na unutrašnjem planu, gdje se zalagao za zabranu Komunističke partije, tako i na vanjskom, gdje je zdušno podržavao SAD u Hladnom ratu te smatrao komunističku Kinu takvom opasnošću da zbog nje Australija mora razviti vlastito nuklearno oružje.</s><s>Godine 1958. je prvi put ušao kao ministar u vladu, i sa vremenom se istakao kao jedan od najsposobnijih, predlažući mnoge reforme koje će biti usvojene 1970-ih.</s>

<s>Premijerom je postao nakon što je nerazjašnjeni nestanak premijera Harolda Holta 1967. godine izazvao natjecanje za mjesto vođe liberala.</s><s>Mandat mu je obilježio kontinuitet sa politikom svojih prethodnika, uključujući australijsko učešće u sve nepopularnijem vijetnamskom ratu.</s><s>Godine 1969. je na izborima potvrdio premijerski mandat, iako sa znantno smanjenom većinom.</s><s>Godine 1971. je nakon jedva izbjegnutog pokušaja da ga se u stranačkom puču svrgne podnio ostavku.</s><s>Kao član parlamenta se istakao liberalnim stavovima u unutrašnjoj politici, zalažući se za legalizaciju homoseksualnosti i abortusa.</s><s>Kasnije je postao žestok kritičar svog stranačkog druga i premijera Malcolma Frasera.</s>

<s>Vanjske veze</s>

<s>John Gorton at the National Film and Sound Archive</s>

<s>Australijski političari
Premijeri Australije
Antikomunisti</s>

